עקבו אחרינו ב

## הצעה- PROPOSAL

## 'תהליך התקבלות' - Reception Process

## של הקולנוע

קבלה ושימוש בטכנולוגיות חדישות, היוו לאורך ההיסטוריה נקודות לפריצה התפתחותית כלכלית, חברתית וחינוכית. כיום אנשי הקולנוע, חוששים מהופעתו והתבססותו של 'קולנוע דיגיטלי' המותאם אישית. או מהשפעת 'עירוב תחומין' בין דרכי הבעה קולנועיות, האם מדובר בשפה קולנועית ובמהפכה או בווריאציה נוספת של הקולנוע המוכר והישן.

<https://www.hse.ru/data/2016/03/15/1127638366/Henry%20Jenkins%20Convergence%20culture%20where%20old%20and%20new%20media%20collide%20%202006.pdf>

במקביל, כדי לבחון הנחה זו, נפוצה בין השאר, פרקטיקה במחקר היסטורי של הצבת אירועים, זה לצד זה, צימודם, אשר מזמנת ומאפשרת חיפוש הסברים וקונטקסט לקשרים בין האירועים.

אנקדוטה מאת היסטוריונית של תרבות:

*חיים נחמן ביאליק התנגד נמרצות לצפייה בסרטים (1920), לדעתו, הקולנוע "הטומאה הזו" 'מאורת פריצות' כפי שכינה אותו, מקלקלת את הנפש, יוצרת תרבות זולה ואומנות לא טהורה ובעיות מוסריות. ביאליק היה אחד מרבים מיהודים בארצות הברית ובעולם, שהתנגדו נמרצות לצפייה בסרטים. לעומת זאת,*

*בפברואר 1940, הוקרנו בבית ספר יהודי בלוס אנג'לס, ששמו הוסב ע"ש חיים נחמן ביאליק, לאחר מותו (1934) הוקרנו סרטים לילדים, באופן סדיר. התנגדותו של ביאליק לקולנוע אולי לא היתה ידועה למנהל בית הספר, אך עצם הקרנת הסרטים במסגרת חינוכית יהודית, מעידה על התקבלותם.*

**תהליך של התקבלות** (Reception), הוא יסוד מארגן לדרך מפותלת ולא ישירה, בין התנגדות להטמעה של טכנולוגיות חדשות, כמו המכשור והמדיום הקולנועי, לבין התקבלותו בארצות הברית בקרב יחידים, קבוצות חברתיות וציבור חופשי. תהליך הסרת ההתנגדויות וההתקבלות של הקולנוע בחברה האמריקנית היה קצר יותר מאשר בחברה היהודית, כאשר שלבי התהליך וגורמיו היו שונים. ממחקרי התברר כי בסוף שנות השלושים, חלו שינויים ביחס של יהודים לקולנוע, כאשר מהתעלמות והתנגדות עברו רבים בקהילות יהודיות ברחבי ארצות הברית לתהליך של התקבלות.

סרטים קצרים ריאליסטיים מאוד, כמו 'כניסת קטר וקרונות לתחנת רכבת' מאת האחים לומייר, (ארה"ב 1896 ) <https://www.youtube.com/watch?v=cII4pQkpnFM>, הדהימו את הצופים באולם וחלקם ברחו מהאולם. הקולנוע כמדיום והסרטים העלילתיים במעלה ההתפתחות המהירה של התחום, הפתיעו ציבור גדול מאוד בארצות הברית ובאירופה, מבחינת עוצמתם, השפעתם, המשיכה והדחיה, לצד ההיבטים של רווחים כלכליים מסחריים, פרסום והפצה כמו גם תרבות הכוכבות- סטאר-סלב. על רקע זה, החלה בשיח הציבורי האמריקני והיהודי, התנגדות והובע חשש רציני, שהקולנוע מאיים על אופייה המוסרי והתרבותי של החברה. בשיח הציבורי והמחקרי כיום, לא מוזכר השימוש בקולנוע כחידוש טכנולוגי המאיים על אופי החברה ומוסריותה, אך ישנם חידושים אחרים כמו טלפון נייד או מחשב, שהמידע האצור בהם ונגישותו מאיימים על הקהילות השמרניות ביותר. חלק מפרסומים אלה נכתבים מטעם...

הקולנוע, שהוגדר במשך שנים כתופעה שיש להחרימה, נחקר בחסר ואינו זוכה לתפוצה רבה. רוב הכותבים והפרסומים עוסקים בהוליווד, בעיקר בפוליטיקה של הוליווד, בתעשייה ההוליוודית, בהיבטים פרסונאליים ואתנולוגים. בספרות המחקרית ההיסטורית על יהודי ארצות הברית במאה העשרים, לא נדונו בהרחבה שינויים ביחסם אל הקולנוע האילם או המדבר, ולא נעשה ניסיון לברר התפתחות זו מתוך גישה תרבותית קונספטואלית.

בתקופה המכונה 'מפנה המאות', החלו הקרנות סרטים באופן מסחרי, תחילה כסרטונים קצרים פסיאודו עלילתיים ותיעודיים, שהלכו והתארכו וקיבלו מאפיינים של קולנוע עלילתי אחרי 1905 לערך. בהמשך התגבשה שפה קולנועית אומנותית ופעילות מסחרית-תעשייתית שפרחה באולפני הוליווד (לוס אנג'לס).

אחרי כשלושה עשורים של התנגדות עזה לקולנוע, התעלמות והכחשה, וסימנים קלים לפרורי התקבלות, נראתה גם משיכה עזה בקרב הדור הצעיר למדיום החדש. החלה התעניינות והתלהבות לתרבות שהחלה להיווצר סביב הקרנתו במרכזים עירוניים וכפריים, הגיעה ההכרה ביתרונותיו ובכוחו המסחרי והתרבותי של הקולנוע, כמרכיב בעולם המודרני, בתרבות בתקשורת ובחיי החברה ברחבי העולם ובארה"ב על אחת כמה וכמה.

כדי לגלות טפח מההיסטוריה של התקבלות הקולנוע בקרב קבוצה אחת - יהודי ארצות הברית, יצאתי לדרך לברר מתי החל השינוי ביחס לקולנוע. בעזרת מידע שאספתי מהעיתונות היהודית והאמריקנית באותה תקופה באנגלית וביידיש, ממגוון מקורות ארכיוניים רובם משולי הדיווחים הרשמיים. ובהם סרטים, תמונות, מודעות פרסום בעיתונות יומית ושבועית, ירחונים, מחזות, שירה, פרוזה, דו"חות כלכליים וחינוכיים, ספרי הגות והלכה, ביוגרפיות, נחשף היעדרם של מאמרים ואזכורים של הקולנוע.

החסר בתיעוד נובע מהכחשה ומהתנגדות למדיום הקולנוע ולתכניו, גלויים כסמויים באזורים כפריים ו**למרבה ההפתעה גם** בערים גדולות ובהן ניו יורק, פילדלפיה ושיקגו, שבהן הייתה זמינות הצפייה בקולנוע גדולה. בערים אלה התגוררו רבבות מהגרים יהודים, רובם נמנו עם המעמד הנמוך והבינוני-נמוך. הם היו שכירי יום, עובדי סדנאות יזע ורובם דוברי יידיש, לצד קהילות ותיקות ממוצא מרכז אירופי ממעמד מבוסס יותר.

בבסיס העבודה שני יסודות, הראשון הוא דיסציפלינרי השני תיאורטי.

הדיסיפלינה 'היסטוריה תרבותית-חברתית', מעדיפה הסתמכות על תיעוד "מלמטה". התבססות על ריבוי ומגוון מקורות מן השכבות החברתיות החלשות שבמשך מאות רבות היו מיוצגות בחסר בכל תיעוד ובפרט בכתיבה, בפרסום ובשיח הציבורי. קהל צופי הסרטים בקרב יהודי ארצות הברית, המוכר כ"קהל קורא" של טקסט קולנועי, השתייך ברובו למעמדות ש"למטה". במקביל נבחנו עמדות מנהיגים חברתיים, אנשי רוח ודת, אך בשונה ממחקרים אחרים בנושא במרכז המחקר **לא** נמצאים אנשי תעשיית הקולנוע, רבים מהם יהודים, שעשו חיל בתחומים המסחרי והאומנותי.

היסוד השני הוא תיאוריית ההתקבלות (Reception Theory) הקלאסית, שמייסדיה הנס ר' יאוס, וולפגנג איזר ורוברט הולאב **[**Hans Robert Jauss, Wolfgang Iser, Robert C Holub **]** באו מתחום ביקורת הספרות. מיישמי התיאוריה בחנו את היחס ליצירות וליוצרים בקרב קהל קוראים במרחב לאומי ובתקופה נבחרת, כאשר התשובה המצופה למחקר הייתה בינארית, בנוסח "התקבל" או "לא התקבל". בהמשך נבחנה הפופולריות של טקסט ספרותי או הגותי ויחסי הגומלין בינו ובין קוראיו, בטענה להשפעה דו-כיוונית. לקראת סוף המאה העשרים אומצה התיאוריה מחוץ לביקורת הספרות (חקר המקרא).

הנתונים על יחסם של יהודים לקולנוע הביאו אותי להבנה כי אין מקום לתשובה דיכוטומית, כן/לא, כיוון שהנתונים מצביעים על שינוי תהליכי רב שלבי והדרגתי-ספירלי שהתגבש רובד על גבי רובד, עד אישוש התקבלות הקולנוע במרכזי השפעה וכוח בחברה היהודית. מסד הנתונים הוביל לפרדיגמה חדשה בתיאורית ההתקבלות שהוגדרה כ**"תהליך התקבלות"** Reception Process ואפשר לאמצה למחקרים אחרים.

תהליך ההתקבלות של הקולנוע בקרב יהודים נמשך כשלושה עשורים עד 1939 - 1940. הוא נע מהשוליים החברתיים והתרבותיים בחברה היהודית **לעבר הליבה החינוכית שלה, קרי מוסדות החינוך, שנחשבים בבת עינה.** **ארבעה רבדים נבחנו פונקציונלית,** ובכל רובד נבחן תהליך **פנימי:** ברובד החברתי נבדקו מוסדות רווחה, 'לנדסמנשפטים' (ארגוני יוצאי קהילות., תנועות נוער, כינוסים. ברובד התרבותי נבחנו סופרים ומחזאים, אנשי רוח שביצירותיהם נתנו ביטוי לאהדה לקולנוע, ובכך יצרו לגיטימציה. ברובד הדתי נבחנו מוסדות ומנהיגי זרמים דתיים. ברובד החינוכי נבדקו מורים, הוגי חינוך, לשכות עירוניות, קהילות וארגונים.

**המפנה המשמעותי** ביחסו של הציבור היהודי לקולנוע החל בשלהי שנות העשרים, כתוצאה מהאווירה והשיח הציבורי סביב סרטים פופולריים כמו "מלך המלכים" (1927), שעורר חשש מאנטישמיות ו"זמר הג'אז" (1927), שעורר חשש בקרב יהודים ממסר מקדם התבוללות. רבנים רפורמיים (סטפן ש' ווייז) וחלק מקהילותיהם התמודדו עם הקולנוע מנקודת מבט חינוכית, אף שרובם דחו את ההחלטה **[**להתיר צפייה ושימוש בקולנוע,במשך שנים רבות. עיקר המתנגדים לשילוב הקולנוע בחינוך מקורו בקהילות אורתודוקסיות שהתקשו מאוד להשלים עם המסרים ועם התרבות הקולנועיים עד שלהי שנות השלושים.

הסיבה העיקרית למשך הזמן הרב של תהליך ההתקבלות הוא, שמוסדות חינוך יהודיים היו הרובד המוגן והשמור מבין התחומים בציבור היהודי בארצות הברית, כמקובל בקהילות היהודיות, ועל כן הורחק במשך שנים ממגע עם קולנוע. רק לאחר שחסמים בתחום הדתי הוסרו, הותר להקרין סרטי קולנוע במוסדות החינוך. **תהליך התקבלות הקולנוע** הושלם כאשר הוא הוכר על ידי מנהיגי חינוך בקהילות ידועים כמו אלכסנדר דושקין, והתאפשר לשלב סרטים במערכת הלימודית והחינוכית היהודית בהתאמה לתוכן הסרט ובהתחשב בגילאי התלמידים וביכולותיהם. כך בבואנו לבחון את החלטתו של מנהל בית הספר היהודי ע"ש ח. נ. ביאליק, לאשר הקרנת סרטים בין כותלי בית הספר, ניכר כי היא מעידה על התקבלות הקולנוע בכל רבידי החברה היהודית דאז.

פרטים טכניים על כתב היד

* מספר מילים- כ 59000
* מספר איורים- כ-20

סטטוס: כתב היד נמצא בשלבי עריכה לשונית וספרותית.

מבקרים אפשריים:

פרטי קשר:

יעל אוהד-קרני

משה קול 10, ירושלים, 9371516

Yael.ohad-karny@mail.huji.ac.il

נייד- 0507919845

קהל יעד-

קהל קוראים וקהל צופים ואוהבי קולנוע. ציבור המתעניין בהיסטוריה ובקולנוע, שבמשך שנים לא היו מודעים לניסיונות הדחיקה של הקולנוע מבמת התרבות, בטענה שהוא פופוליסטי, רדוד, לא תרבותי עד מסכן את יכולת הביקורת של הציבור בשל כוחו הויזואלי המהפנט. מתעניינים בתהליכי קליטה תרבותיים סוציולוגיים של מיעוט, כמו המיעוט היהודי, בארה"ב, שמעורבותו התרבות ובאומנויות השונות היתה משמעותית.

רקע ביוגרפי

ד"ר יעל אוהד-קרני Yael Ohad-Karny PhD

ירושלים עיר הולדתי

* בוגרת החוגים להיסטוריה כללית והיסטוריה של עם ישראל באוניברסיטה העברית, 1984
* מוסמכת באוניברסיטה העברית היסטוריה של עם ישראל 1987 ובאוניברסיטת תל אביב-היסטוריה כללית, 2000.
* בוגרת מכון כרם לחינוך יהודי הומניסטי 1985, תעודת הוראה.
* מורה ורכזת בית ספר תיכון- זיו ומרקס, 1983- 2016,
* מדריכה ארצית ומחוזית להיסטוריה.
* דוקטורט, האוניברסיטה העברית, 2011, המכון ליהדות זמננו, היסטוריה וקולנוע.
* מרצה להיסטוריה וחינוך- מכללת דוד ילין, ירושלים.

פרסומים

* אוהד-קרני, י'. (2020 סתיו) **קשר**, 'סרטי בריאות' והיחס אליהן בעיתונות הכללית והיהודית בארצות הברית בשנים 1910- 1918, 55, עמ' 134 – 155. <https://dacenter.tau.ac.il/sites/abraham.tau.ac.il/files/media_server/daniel%20abraham/kesher/55/8_OhadKarni.pdf>
* אוהד-קרני, י'. (2019 ספטמבר). חינוך וטכנולוגיה לפני מאה שנה, השיח על לגיטימיות השימוש בקולנוע בהוראה בקרב יהודי ארצות הברית, **במעגלי חינוך, מחקר חינוך ויצירה**, 8, <https://www.dyellin.ac.il/sites/default/files/journals/journaleducation/edition8/yael_ohad_karni.pdf.>
* אוהד-קרני, י'. (2011) **'התקבלות הקולנוע בקרב יהודי ארצות הברית, בין שתי מלחמות** עולם' עבודת Ph.D. - המכון ליהדות זמננו, האוניברסיטה העברית, ירושלים.
* אוהד-קרני, י'. 'מחוזות זיכרון יהודיים בסרטי מהגרים משנות העשרים בארצות הברית', בתוך, חיים בראשית, שלמה זנד, משה צימרמן, (עורכים), **קולנוע וזיכרון-יחסים מסוכנים?,** ירושלים 2004, עמ' 101 -118.
* אוהד קרני, י'. (2003). אופני ייצוג של תרבות יהודית אמריקנית בסרטי מהגרים, מחוזות זיכרון יהודיים בסרטי שנות העשרים בארצות הברית. עבודת MA בהיקף של תזה- ביה"ס להיסטוריה, אוניברסיטת של אביב.
* אוהד-קרני, י'. (עורכת) (2008). **ילקוט למורה להיסטוריה**, תוכנית לימודים חדשה, מעודכנת. ירושלים: משרד החינוך.
* Ohad-Karny, Y. (2005). Anticipating Gibson's ‘The Passion of the Christ’: The controversy over Cecil B. De Mille's ‘The King of Kings’, **Jewish History**, 19. pp.189-210. 10.1007\_s10835-004-0919-4-citation
* גולדברג, צ' ואוהד-קרני, י'. ( 2021 אביב), האם הוראת האסלאם יכולה לשמש כתרופה לאיסלאמופוביה? **גילוי דעת**, 18, עמ' 109- 144.
	+ <https://www.smkb.ac.il/media/0liboaoo/gilui-daat-18_goldberg_karni.pdf>

מלגות/פרסים

* 2010 ע"ש גלס, המכון ליהדות זמננו, האוניברסיטה העברית.
* 2007-8 מלגת לימודים, החוג ללימודים אמריקאניים, האוניברסיטה העברית.
* 2007 -2011 מלגת קיום מכון ליהדות זמננו האוניברסיטה העברית
* 2007 פרס ע"ש משה דייוויס, המכון ליהדות זמננו
* 1985 פרס ליאו בק, מטעם המכון למדעי היהדות אוני' עברית

כנסים

1995 הרצאה בכנס החברה היהודית אמריקנית להיסטוריה, סן- פרנציסקו

 . 'The King of Kings' and the Jews 1927-1928.

1997 הרצאה בסמינר של החטיבה הצעירה, החברה ההיסטורית הישראלית, ירושלים.

 מחזות הפסיון- ויהודים, בארה"ב בראשית ימי הקולנוע האילם.

1997 הרצאה בקונגרס העולמי ה 14 למדעי היהדות, ירושלים.

 הסרט 'מלך המלכים' והתגובה היהודית בארצות הברית להקרנתו.

2002 הרצאה בכנס השנתי של החברה ההיסטורית הישראלית, תל אביב. ( בהזמנה).

 אופני ייצוג ודפוסי זיכרון יהודיים בקולנוע האילם בשנות ה-20 בארה"ב.

2005 הרצאה בקונגרס היהודי ה 15 למדעי היהדות, ירושלים.

למדנות ויצירה של מהגרות יהודיות, 'חדר משלך' -המרחב הפרטי הנשי בסיפוריה של אנזיה יזירסקה – וייצוגו בקולנוע.

2007 הרצאה, במרכז שז"ר, ירושלים, בסדרת הרצאות על יהדות ארה"ב. (בהזמנה)

 הסרט האמריקני כ'מחוז זיכרון' יהודי- הסרט 'מזרח ומערב' 1923, כמשל

2010 פוסטר, בכנס של המכון ליהדות זמננו, אונ' העברית, ירושלים.

 התקבלות הקולנוע בקרב יהודים בארה"ב.

2012 הרצאה, בכנס 'ביכורי מחקר' המכון ליהדות עש" מנדל, ירושלים.

 יחסם של יהודים בארה"ב לתופעת הקולנוע- ראשית הדרך.

2013 הרצאה, יד בן צבי, ירושלים (בהזמנה (.

 התקבלות הקולנוע בקרב יהודים בארה"ב-צעדים ראשונים

2013 הרצאה, בקונגרס העולמי ה-16 למדעי היהדות, ירושלים.

 תהליך ההתקבלות הקולנוע בקרב יהודים בארה"ב עד 1927

2016 הרצאה בכנס סגל בדוד ילין- שילוב תקשוב בהוראת היסטוריה בבתי ספר.

2018 פוסטר - בכנס, פדגוגיה מתבוננת, מכון מופ"ת- RYE לשיפור יכולות הלמידה –עקרונות מהיוגה.

2018 הרצאה בכנס AERA עם ד"ר צ' גולדברג, ניו- יורק.

Can Studying Islam Curb Islamophobia? Teaching the History of Islam in Jewish Israeli Classrooms, Challenges, Coping and Impact.

2018 הרצאת אורח, M. TEACH דוד ילין, בנושא- היסטוריה של תכניות הלימודים בהיסטוריה בחינוך הממלכתי, (בהזמנה. (

2018 הרצאת אורח, סמינר מחלקתי, המחלקה לחינוך מיוחד, סמינר הקיבוצים. (בהזמנה).

2019 פוסטר בכנס, מכון מופ"ת, 2019

2022 הרצאה במרכז חדרים, חיפה בנושא- קולנוע היסטוריה יהודית בארצות הברית. (בהזמנה).

מבנה כתב היד

ראשי פרקים

אפילוג

פרק א' - היסטוריה וקולנוע

היסטוריה חברתית ותרבותית

מפגשים עם קולנוע - היסטוריה ואומנות

פרק ב' – התקבלות- Reception

'תיאורית ההתקבלות' והתפתחותה

'תהליך ההתקבלות'

פרק ג' - תהליך ההתקבלות של הקולנוע בקרב יהודי ארצות הברית

 בחיי החברה

 ביטויי התקבלות בתרבות: שירה, מוסיקה, תיאטרון

 בקהילות דתיות: מרפורמה לאורתודוכסיה

 ההתקבלות ברובד החינוכי

פרולוג